**Vybrané oblasti Enterprise Risk Managementu – *Riadenie rizík v aktuárskej oblasti***

Kurz je súčasťou vzdelávacieho projektu **„Vybrané kapitoly z aktuárskej vedy pre prax“**, akreditovaného Ministerstvom školstva, výskumu, vývoja a mládeže Slovenskej republiky (akreditácia číslo: 3232/2024/109/1). Vznikol v spolupráci Slovenskej spoločnosti aktuárov (SSA) a Ekonomickej univerzity v Bratislave ako forma doplnkového odborného vzdelávania.

**Termín, organizácia:**

Kurz sa bude konať štyri dni. Prvý deň **11. 9. 25** v popoludňajších hodinách a ďalšie tri dni **12., 18. a 19. 9. 25** počas celého dňa prezenčnou formou.

Je potrebný individuálny notebook (s MS Excel)

**Celkový rozsah: 26 vyuč. hodín**

**Miesto konania**

Ekonomická univerzita v Bratislave, Dolnozemská cesta 1, Bratislava

Kurz bude ukončený záverečnou skúškou dňa 3. 10. 2025.

**Cena: 500,- EUR s DPH** (vrátane študijných materiálov, občerstvenia a bezplatného parkovania pre účastníkov).

**Prihlasovanie:** do **15. 8. 2025**

**Cieľová skupina**

Aktuári, manažéri rizika, ostatní odborníci na finančnom trhu, ktorí majú záujem získať, resp. rozšíriť si vedomosti a zručnosti z vybraných oblastí Sylabov aktuárskeho vzdelávania Slovenskej spoločnosti aktuárov, najmä z tých oblastí, ktoré nie sú štandardne pokryté predmetmi v rámci 2. stupňa štúdia na VŠ a univerzitách v SR.

Požiadavky na vzdelanie účastníka kurzu: ukončené vysokoškolské vzdelanie 2. stupňa, odporúčané najmä v oblasti finančnej/poistnej matematiky, aktuárstva, bankovníctva a skúsenosti z praxe.

**Obsahom kurzu**

sú teoretické vedomosti z oblasti ERM kombinované s praktickými cvičeniami. Kurz poskytuje základný prehľad o systéme riadenia rizika vo finančných inštitúciách so zameraním na poisťovne a investície. Pokrýva vybrané časti sylabu SSA, 8 Riadenie rizík v aktuárskej oblasti (8.1 – 8.5).

**Program**

1. ERM systém, a cyklus riadenia rizika v poisťovni.
2. Typy rizík a ich klasifikácia, metodológia, regulačné prostredie, ESG.
3. Miery merania rizika, št. odchýlka, VAR, conditional VAR, Expected Shortfall.
4. Trhové riziko, štandardný vzorec SII, ALM, Macauley durácia, konvexita, replikačné portfólio.
5. Riziko likvidity: limity a KRI riadenia rizika likvidity, záťažové testy: súvahový a tokový prístup.
6. Kreditné riziko a riziko protistrany pre poisťovne, podielové fondy a banky, štandardný vzorec SII, VaR pre kreditne riziko.
7. Operačné riziko pre poisťovne, KRI, riadenia operačných incidentov, RCSA, cyber risk management / regulácia DORA, riziková mapa, typy rizík, BCM.
8. Poistné riziko životného a zdravotného poistenia, štandardný vzorec SII.
9. Adekvátnosť poistného, riziko produktov a technických rezerv.
10. Poistné riziko neživotného poistenia pre poisťovne, štandardný vzorec SII, adekvátnosť poistného, riziko produktov a technických rezerv.
11. Vyjadrenie rizikového profilu poisťovne a rizikového apetítu poisťovne, požadovaný kapitál, analýza kapitálovej primeranosti s výhľadom do budúcnosti, limity rizika, komunikácia rizika.
12. Vlastné posúdenie rizika a solventnosti - ORSA, prvky ORSA, ORSA scenáre, analýza citlivosti, vlastné posúdenie vhodnosti štandardného vzorca, kapitálový plán poisťovne.
13. Praktický príklad na ORSA, záťažové testy, testy senzitívnosti, reverzné testovanie.
14. ESG riziká a ESG scenáre, udržateľnosť a klimatické riziká.

**Účastník vzdelávania získa**

pokročilé vedomosti aj praktické zručnosti využívané manažérmi riadenia rizika, špecializované vedomosti a zručnosti potrebné pre funkciu riadenia rizika podľa pravidiel a syláb Slovenskej spoločnosti aktuárov, Európskej spoločnosti aktuárov (AAE) a Bloomovej taxonómie. Po úspešnom absolvovaní akreditovaného kurzu účastník získa osvedčenie.

**Odborný garant:**

**doc. Ing. Michal Páleš, PhD.**, Katedra matematiky a aktuárstva, Fakulta hospodárskej informatiky, Ekonomickej univerzity v Bratislave

**Lektor:**

**Ing. Mária Kamenárová, PhD. FRM**, významná osobnosť v oblasti aktuárstva, je plne kvalifikovanou aktuárkou a certifikovaným manažérom finančného rizika (FRM). Má 25+ rokov bohatých skúseností v oblasti riadenia finančných rizík, poisťovníctva a dôchodkových systémov, aktuárskeho oceňovania pre viaceré významné finančné skupiny pôsobiace na Slovensku a v Čechách. Od roku 2017 bola členkou predstavenstva Európskej asociácie aktuárov (AAE), v roku 2021 bola zvolená za jej predsedníčku. Okrem toho pôsobila dlhé obdobie v Rade Slovenskej spoločnosti aktuárov a bola jej trojnásobnou predsedníčkou.

**Organizačný garant a kontakt**

Centrum celoživotného vzdelávania Ekonomickej univerzity v Bratislave

**doc. Ing. Ľubica Knošková, PhD.**

T: +421 2 6729 5168 E: lubica.knoskova@euba.sk